Diari Oficial de la Generalitat Valenciana


Sumari del DOGV 7710, del 02-02-2016 (2016/7)

Notificació de la sentència dictada en el judici ordinari número 1040/2014.
---------------------------------------------------------------------------

### Dades del document

Número de DOGV
:   7710

Data del DOGV
:   02-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7


Organisme emissor
:   Jutjat de Primera Instància Número 3 d'Elda

Tipus de document
:   Edicte

Notificació de la sentència dictada en el judici ordinari número 1040/2014. [2016/7]  
Assumpte: procediment ordinari 001040/2014.  
Part demandant: Antonio Vicente Ciscar Escrivá.  
Part demandada: successors de Juan Manuel Giménez García.  
Sobre: ordinaris.  
En el judici a què es fa referència s'ha dictat la resolució que té el text que, literalment, és com segueix:  
  
«Jutjat de Primera Instància número 3 d'Elda  
Procediment: assumpte civil 001040/2014.  
Sentència número 000166/2015  
Elda, 24 de novembre de 2015  
Gloria Lobato de Abajo, jutgessa del Jutjat de Primera Instància i Instrucció número 3 d'Elda, he vist aquestes actuacions de judici ordinari sobre la reclamació d'una quantitat derivada de responsabilitat contractual, seguides davant d'aquest jutjat amb el número 1040/2014, a instància d'Antonio Vicente Ciscar Escrivá, assistit pel lletrat senyor Ortuño Carbonell, i representat pel procurador dels tribunals senyor Serra Escolano, contra Juan Manuel Giménez García, assistit pel lletrat senyor Martín Rodríguez, i representat per la procuradora dels tribunals senyora Amorós Campos, en virtut de les facultats que em confereix la Constitució i en nom del rei, dicte la sentència següent:  
  
Dispositiva  
Estime íntegrament la demanda interposada pel procurador dels tribunals senyor Serra Escolano, en nom i representació d'Antonio Vicente Ciscar Escrivá, contra Juan Manuel Giménez García, difunt en data 24 de maig de 2015, i en el seu mèrit condemne els successors de Juan Manuel Giménez García, declarats en situació de rebel·lia processal, al pagament a l'actor de la quantitat de 22.000 euros, més l'interès legal dels diners des de la data d'interpel·lació judicial, que seran els de l'article 576 de la Llei d'Enjudiciament Civil des del dictat de la sentència, amb expressa imposició de les costes processals ocasionades a la part demandada.  
Notifiqueu la present resolució a les parts, feu-los saber que no és ferma, i que és susceptible de recurs d'apel·lació que s'haurà d'interposar en aquest jutjat en el termini de 20 dies a comptar de l'endemà de la notificació. En la interposició del recurs l'apel·lant haurà de citar la resolució impugnada, els pronunciaments que impugna i les al·legacions en què basa l'apel·lació.  
De conformitat amb modificació de la Llei Orgànica del Poder Judicial per la Llei 1/2009, Boletín Oficial del Estado de 4 de novembre de 2009, disposició addicional 15a., és necessari la consignació en el compte de consignacions i depòsits del jutjat de la quantitat de 50 euros com a requisit per a admetre a tràmit el recurs d'apel·lació adés expressat.  
Aquesta és la meua sentència, que pronuncia, mane i signe: Gloria Lobato, jutgessa del Jutjat de Primera Instància i Instrucció número 3 d'Elda».  
  
Atès que es desconeix el domicili o residència actuals de la part demandada, per resolució d'aquesta data de la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte al tauler d'anuncis d'aquest jutjat, per a portar a efecte la diligència de notificació de la resolució continguda en els seus propis termes al demandat, successors de Juan Manuel Giménez García, en parador desconegut.  
  
  
Elda, 23 de desembre de 2015.- La lletrada de l'Administració de Justícia: María José Giner González.